**6 дәріс. Көркем шығармадағы драматизмнің берілу тәсілдері мен формалары**

Драматизм табиғатын анықтаудағы тағы бір тәсіл ретінде дүниетанымдық-конструктивті түрін айтуға болады. Мұнда драматизм шығарманың іргетасы, каркасы ретінде қарастырылады. Ол әдеби материалды іріктеуге мүмкіндік береді. Сондықтан да ол эстетикалық жоспарда белгілі бір эстетикалық сипатынан айырылады да, тек шығарманың сыртқы образдық құрылымының бетіне қалқып шығарылады. Драматизмді осындай тек компонент ретінде сырттай қабылдау бүтінді толық қамтымай тек бөлшектеп қабылдауға әкеліп соғады. Әрине драматизмнің дүниетанымдық-конструктивтік қызметі бар. Себебі ол көркем ойлаудың бір түрі деп те атауға болады. Бірақ оның сонмен қоса шығарма құрылысындағы образдық-семантикалық деңгейінде, микрообраздар мен макрообраздар деңгейінде қызметтері бар.